Ц1ыф характерэу къытрэм елъытыгъэу къушъхьэбг сыдж пхъашэмэ ясурэт бэрэ К1эрэщэ Тембот къегъэлъагъо. Гущы1эм пае, Къаймэтрэ къушъхьэхэмрэ: Къаймэт л1ыгъэшхо зыхэлъ характер пхъашэу зэрэщытыр къушъхьэ теплъэ щынагъохэм къаушыхьаты. Къаймэт игуш1уагъуи игукъауи къушъхьэмэ ахехьэ, адегощы. Къушъхьэхэр пытагъэм, л1ыгъэм, къэбзагъэм ясаугъэт. Къушъхьэмэ къахэхъухьэгъэ ц1ыфыр зафэу, л1ыгъэ хэлъэу хъун фае. Ц1ыф лъэшмэ къушъхьэхэр къафэш1ух, ау бэлэрэгъхэм, къэрабгъэхэм къушъхьэхэр къафэпхъашэх. Ю.М. Тхьагъэзитым зэрэхигъэунэфык1ырэмк1э: «Адыгэ писательхэм къушъхьэхэр тхылъыц1эм хамыгъафэми, героим иц1ыфыгъэ шапхъэхэм яхэхъоныгъэк1э гъуазэу, шапхъэу мэхъух»